JohanHeinsen/ENO huggingface dataset:
Ribe Stifts Adresseaviser, 1848-06-13
J Træfningen i Sundeved den 28. Mai skal en fjendtlig Oberstlieutenant være falden, ligesaa en Kapitain. Den Førstes Tjener (der maaskee i en anden Beretning er forvexlet med General Halketts) og Hest blev tagen tilfange af en af vore Meenige. Tjeneren søgte først ved et Greb i Lommen at frie sig med en Løsesum, men Soldaten lod ikke prutte med sig, erklærede det Hele for god Prise og førte baade Tjener, Hest og Penge afsted med sig. - Keiseren af Rusland skal have befalet sine Undersaatter at aflægge de preussiske Ordener, hvormed de maatte være dekorerede. Man sporede ogsaa Virkningen af denne Befaling i den til Kjøbenhavn ankomne Storfyrstes Omgivelser. – Efter Meddelse fra en vel underrettet Haand er Storfyrst Constantins Ledsager, General guvernøren over Finland, Admiral Fyrst Menschikoff, i paakommende Tilfælde bestemt til Overbefalingsmand for en forenet dansk-svensk-norsk-russisk Flaade. -
Ribe Stifts Adresseaviser, 1848-06-13
Efter Forlydende skal Ruslands Jntervention i vore Anliggender være begyndt med en Note til det preussiske Hof, hvoraf to Artikler lyde derhen: 1) at Rusland erklærer, at ville garantere Danmark Slesvig til evige Tider, og hvis Preusserne ikke forlade det af den paabegyndte Værk, da at ville støtte sin Erklæring med Vaabenmagt; 2) at Rusland ikke kan indvillige i Stableringen af en tydsk Flaade, dette skee nu i Østersøen eller Rordsøen, da derved Europas og navnlig Nordens Ligevægtsforhold forrykkes. Admiral Gyllengranat er udnævnt til Chef forden svenske Eskadre. (Aalb. A.)
Ribe Stifts Adresseaviser, 1848-06-13
En Depesche fra General Halkett fra Flensborg af 2. Juni melder kun, at den af ham befalede Division har skiftet Kvarteer med Preusserne og staaer nu i og om Flensborg. Divisionens Tab den 28 og 29. Mai angiver han i det Hele til 211 Mand og 11 Heste, deriblandt af Døde 1 Officeer, 1 Underofficeer og 18 Soldater, af Saarede 7 Officerer, 10 Underofficerer og 134 Soldater, der savnes 3 Underofficerer, og 37 Soldater.
Ribe Stifts Adresseaviser, 1848-06-13
At Schl. Holsteinerne føle, at deres Sager staaer slet, røbe mange Tegn. Reventlon skal have været i Berlin og Beseler siges at skulle afgaae til Frankfurt, hvorhen man ogsaa tidligere har sendt Deputationer fra Haderslev, Tønder og Apenrade for at protestere imod at nogen Deel af Schl. Holstein afstaaes til Danmark. En stor Mængde Flygtninger fra de af vore Tropper besatte Egne ville slutte sig til dem. Der paatænkes altsaa en stor Demonstration for at imponere Tydskerne og vække deres Deeltagelse. Dette vil maaskee nok lykkes dem indtil en vis Grad baade i Frankfurt og Berlin, hvor Folket neppe vil være tilfreds med at Hæren vender tilbage. Paa den anden Side søger den prov. Regering at forøge sine Stridskræfter ved paany at tage de nys afskedigede Frikorpser (f. Ex. det Tannske) i Tjeneste, og ved at udskrive Mandskab. (Fyens Av.)
Ribe Stifts Adresseaviser, 1848-06-13
Fra Frankfurt skrives, at der den 30. Mai af "samtlige Deputerede fra Schleswigholstein, indbragtes for Rigsdagen et Andragende af følgende Jndhold: Angaaende Slesvig bør ikke sluttes nogen Fred som ikke er forelagt Nationalforsamlingen til Antagelse, og som ikke svarer til den tydske Forbunds stats Ære og Værdighed." Andragendet optoges med lydeligt bifald og henvistes til Komiteen for de internationale og folkeretlige Forhold. En Petition fra de tydske Nordslesvigere optoges med samme bifald. Der tilføjes, at Sagen skulde forhandles i Rigsdagens Møde den 5. ds. (S. Bl.)
Ribe Stifts Adresseaviser, 1848-06-13
Fra Flensborg skrives under 5. dennes. Jmorges er det hele herværende tydske Armeekorps, med Undtagelse af den for Byen fornødne militære Besætning og Batterier til at beskytte Havnen, rykket Nordpaa, som man foregiver til at festligholde Kongen af Hannovers Fødselsdag. Gid det maatte blive en ret glædelig Festdag! Ogsaa Hertugen af S. H. S. Augustenborg - vor virksomme og indflydelsesrige Talsmand i Berlin og Hannover - dette erkjende vi taknemmeligst ham at være – er tilstede ved hin Fest. Jdag er 20 danske Dragoner, en Ritmester og en-Lieutenant førte her igjennem; de udgjorde en Forpost og skulle ved Rangstrup være blevne tagne tilfange af vore Forposter. Saavel af Dragoner som Heste vare flere saarede. (Hvad her siges om Fangernes Antal, stemmer med et, som vi troe, paalideligt Brev fra en Menig, der angiver vort hele Tab ved Würtzens Tilfangetagelse ringere end i andre ankomne Privatberetninger.) (Fyens Av.)
Ribe Stifts Adresseaviser, 1848-06-13
Fra Kiel skrives den 2. Junii, Man har fra de herværende Klubber, den tydske Forening og Borger foreningen, besluttet en Petition til Nationalforsamlingen i Frankfurt, for at bede om Hjælp for Nordslesvig, som nu er givet til Pris for de Danske, og protestere mod en Deeling af Slesvig. Denne Petition skal med en Deputation overbringes til Frankfurt, og er hertil Advokat Bargum og Kjøbmand Schweffel blevne valgte. (S. Bl.)Et i Staden Haderslev gjort Forsøg paa at fremkalde en den tydske Sag gunstig Erklæring fra Borgerskabets Side, er aldeles strandet. Dette beviser følgende troværdigen meddeelte Erklæring: "J Anledning af et os i Dag af nuværende konst. Borgemester, Hr. Herredsfoged Kier forelagt Spørgsmaal: om vi, Haderslevs Borgere, ønskede, at Hertugdømmet Slesvig maatte blive adskilt i tvende Dele, og den nordlige Deel indlemmes i Danmark under Navn af Sønder Jylland, erklære vi herved, at vi, forsaavidt vort Ønske og Mening kommer i Betragtning, ikke ønske nogen Adskillelse af Hertugdømmet Slesvig, og at vi endnu meget mindre, og under ingen Omstændigheder ville indlemmes i det tydske Forbund, men blive i Forbindelse med Danmark under Nydelsen af de Rettigheder, som den kgl. Proklamation af 27. Marts d. A. tilsiger os, hvilken Proklamation herved vedlægges i Originalen. Haderslev den 28. Mai 1848. Her følge Underskrivterne af 248 Borgere. (B. T.)
Ribe Stifts Adresseaviser, 1848-06-13
Udnævnelser. Hs. Majest. har allern, udnævnt Justitsraad, Privatsekretær hos Hs. Maj., C. Berling, Rd. af Dog., til Etatsraad med Rang i 3. Klasse Nr. 9 efter Rangforordningen; Kancelliraad, forhenværende Kontoirchef under den forrige Direktion for Universitetet og de lærde Skoler, H. P. Selmer, til Justitsraad med Rang i 5. Klasse. Nr. 3 efter Rangforordningen; hidtilværende Kontoirchef under den forrige Direktion for Universitetet og de lærde Skoler, Auditor A. C. P. Linde, hidtilværende Fuldmægtig under det forrige danske Kancelli, Auditør F. C. Bruun og Fuldmægtig under Justitsministeriet. J. A. F. de Jonquieres til Deparmentssekretærer under Ministeriet for Kirke- og Underviisningsvæsenet og til Kontoirchefer respektive for efternævnte ved Allerhøistsammes Reskript af 3, dennes under bemeldte Ministerium normerede 3 Kontoirer, næmlig for det høiere Underviisningsvæsen, for Borger- og Almueskolevæsenet og for Kirkesagerne; hidtilværende Fuldmægtig under den forrige Direktion for U. og de lærde Skoler, C. D. G. Brücker og hidtilværende Kancellist under det forrige danske Kancelli, Kapitain C. F. Schwartzkopff til Fuldmægtige samt Kancellisterne resp. under det forrige danske Kancelli og den forrige Direktion for Universitetet og de lærde Skoler Auditor C.P. Schjønning, J. S. V. Werlauff og Kand. juris G. C. de Jonquidres samt P. A. M. Lillienskjold til Kancellister under Ministeriet for Kirke- og Underviisningsvæsenet; Kand. juris H. Feddersen til Fuldmægtig under der kgl. Rentekammers 3. Sektion; Volontær, Kammersekretær Schønberg til surnumerær Kancellist under det kongl. Statssekretariat for Naadessager. (B. T.)
Ribe Stifts Adresseaviser, 1848-06-13
Ledige Embeder. Stadslæge-Embedet for Odense, Kjøbstad. – Distriktslæge-Embedet i Odense og Lunde Herreder samt en Deel af Aasum Herred. Ansøgninger om disse tvende Embeder, der begge ere opslaaede vakante den 1. Junii, indleveres til Dekanus i det kongl. Sundhedskollegium. (B. T.)
Ribe Stifts Adresseaviser, 1848-06-13
Kjøbenhavns Børs-Kours, den 9. Junii. Hamborger Banco a vista 200 pCt. Bank-Diskonto 5 pCt. Disconto paa Vexler paa Hamborg 4 1/2 pCt. 4 pCt. Kongl. Obligationer - Rbd. - Nationalbankactier 141 a 142 1/2 Rbd.
Ribe Stifts Adresseaviser, 1848-06-13
Ribe Torvepriser, d. 10. Junii. Rug pr. Td. 2 Rd. 24 ls.; Byg 2 Rd. 8 ls.; Havre l. Rd. 16 ls.; Boghvede 2 Rd. - s.; Boghvedegryn pr. Skp. 24 ls.; Byggryn 26 ls.; Smør pr. Pd. 5 ls.; Æg 4 enh. 1s. Snesen, Kartofler pr. Skp. 6 s.
Ribe Stifts Adresseaviser, 1848-06-13
Ved Tallottories 1176. Trækning i Kjøbenhavn udkom: No. 90. 81. 11. 28. 13.
Ribe Stifts Adresseaviser, 1848-06-13
(Jndsendt.)¬ De Herrer, som her i Byen paatoge sig Jndsamlingen af Bidrag til Statsfornødenhederne, opfordres til at offentliggjøre Resultatet af deres Bestræbelser, da saavel de Bidragydende, som Almeenheden jo naturligviis ikke alene maa interessere sig for, men ogsaa have Krav paa at erfare Noget om denne Sag.
Ribe Stifts Adresseaviser, 1848-06-13
Bekjendtgjørelser. En Huusjomfru, som forstaaer Madlavning og Linnedsyning, kan strax faae Plads. De, som herpaa maatte reflectere, bedes om at aflægge billet, paa Adressecontoiret. Lodsedlerne til 4. Classe ere at fornye indtil den 20. dennes. Ribe den 13. Juni 1848. Henr. sal. Dessauer.
Ribe Stifts Adresseaviser, 1848-06-13
Uldmarkedet i Randers. Overeensstemmende med det kgl. danske Cancellies Resolution af 6. Juni 1840, afholdes Sommeruld2. Juni
Ribe Stifts Adresseaviser, 1848-06-13
markedet i Randers den 20, 21. og 2 førstkommende. Ved at bekjendtgjøre Saadant bemærkes: at Jndleveringen til Magazinet, paa det sædvanlige Sted kan skee 8 Dage forinden, og at det mindste Qvantum, der kan indsendes til Forhandling ved Magazinet, er 32 Pd. For at forebygge Collisioner og ikke forstyrre Markedshandelen vilde det være meget ønskeligt, om Jndleveringen af alle noget større Partier kunde være sluttet Mandag Eftermiddag den 19. Junii. Bestyrelsen for Uldmagazineringen i Randers, den 31. Mai 1848. J Henhold til Bestemmelserne i Placaten af 21. April 1824, indkaldes herved Arvingerne efter afdøde Møller Bertel Rasmussen i Gudso Mølle til at møde ved en Skiftesamling i Boet, som afholdes paa Fredericia Raadhuus.
Ribe Stifts Adresseaviser, 1848-06-13
Løverdagen den 24. dennes Formiddag Kl. 8, ved hvilken der vil blive tagen Beslutning angaaende de i Terminen indkommende Pengeløb m.v. Herredsfogderiet for Eldboe, Brusk og Holmanns Herreder, Fredericia, den 5. Juni 1848. Holck.
Ribe Stifts Adresseaviser, 1848-06-13
En flink Dreng som har Lyst til at lære Kolonial- og Jsenhandelen, kan strax antages i Lære. Man henvender sig til R. N. Gregersen i Ribe. Trykt i Ribe hos Chr. sal. Hyphost.
Ribe Stifts Adresseaviser, 1848-06-13
At jeg i disse Dage er bleven forsynet med en betydelig Deel engelske, til Colonialhandelen henhørende Vare, af bedste Qvalitet og som sælges til billigste Priis har jeg herved den Ære at bekjendtgjøre; nemlig: alle Slags finere og grovere Malevare, Caroline og Java Riis, hvide Perle Sago, fiin Hvedemeel, gode Smyrna Rosiner, fiin Portorico og Brasil, Kaffe, Raffinade og Melis, hvid Sirup, fiin og grov Liverpool Salt, Jernbaand, Stang- og Pladejern, Blikplader, smaa Søm a. Varde den 5. Juni 1818. H. P. Forums Efterfølger.
Ribe Stifts Adresseaviser, 1848-06-13
At den af Enkemadame Teubner hidtil førte Manufacturhandel fra Dato er overdraget til Undertegnede, tager jeg mig herved den Frihed at bekjendtgjøre for et æret Publicum, og anbefaler jeg mit Lager af alle til denne Handel henhørende Artikler med Forsikkring om reel Behandling og billige men aldeles bestemte Priser. Varde d. 6. Juni 1848. O. Palludan.
Ribe Stifts Adresseaviser, 1848-06-13
J Døstrup Sogns Fattig- og Arbeidshuus attraaes fra d. 24. August næstkommende en Opsynsmand, som er gift og hvis Kone kan forestaae Madlavningen m.m. Frie Kost og Logie samt en Løn efter Omstændighederne gives. Om denne Post kunne Lysthavende henvende sig til Undertegnede forinden den 28, i næste Maaned. Døstrup den 4. Juni 1848. Koch. 1570 Rbd. Umyndiges Midler under Skads Herreds Overformynderie, kunne i anstundende Juni Termin erholdes tillaans mod lovbefalet Sikkerhed, naar man derom snarest henvender sig til Undertegnede. Skads Herredscontoir den 2 Juni 1848. Crone. Skads, Gjording, Malt m. fl. Herreders Læseforening. holder sit sædvanlige aarlige Møde Onsdagen d. 21. Junii, Eftermiddag Kl. 2 hos Gjæstgiver Aastrup i Varde, hvortil samtlige Medlemmer herved indbydes. Raunso Præstegaard, den 2. Juni 1848. Wiborg, p. t. Foreningens Formand.
Ribe Stifts Adresseaviser, 1848-06-13
Høivande ved Sønderhoe fra 13 til 19. Juni incl. D. 13. Junii Kl. 11 42 Min. 14. - Kl. 12 30. Kl. 1 12. 16. - Kl. 150 – (Fuld Maane) 17. - Kl. 2 28 18. - Kl. 2 46. 19. - Kl. 3 21 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1848-06-16
Ribe.
Ribe Stifts Adresseaviser, 1848-06-16
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff. Fredagen den 16. Junii. No 72
Ribe Stifts Adresseaviser, 1848-06-16
Indenlandske Efterretninger. General Orholm er med det til Kjøbenhavn ankomne engelske Dampskib afgaaet til St. Petersborg. (Berl. T.)
Ribe Stifts Adresseaviser, 1848-06-16
Oberst v. Juel har ved Rapport af 9 Juni meddeelt nærmere Oplysning om det Natten den 67. Juni ved det høire Flankekorps Forefaldne, hvilket i Korthed er følgende: Kl. 11 3/4 om Natten afsendtes ifølge indløbne Meldinger fra de yderste Forposter ved Roubjerg, fra Hovedkvarteret for Kavalleribrigadens Kommander, Oberstlieutnant Paff, i Ustrup Melding til Hovedkvarteret i Haderslev, at Fjenden nærmede sig, hvorfor Kavalleriet vilde trække sig tilbage Kl. 2, hvis ingen anden Ordre indløb. Denne Melding modtog Oberst Juel først Kl. 2, da det altsaa var for silde til at holde Kavalleriet i sin Stilling. Jmidlertid afsendtes en Officeer for at undersøge Grunden til denne Bevægelse og om muligt at standse den. Næsten til samme Tid meldte 1ste Husareskadron (Ritmester v. Breckwoldt), der var tildeelt Avantgarden (under Oberst v. Benzon) fra Wartenbergkro, at den, fordi Kavalleriet drog Nord paa, maatte forlade sin Stilling i Forposterne og rykke nærmere til Avantgarden. Endelig meldte 1ste Reservejægerkorps (Oberst v. Lønborg) fra Mastrup, at en fjendtlig Afdeling tilvogns havde nærmet sig, hvorfor Korpset trak sig til Haderslev. Oberst v. Juel begav sig paa Veien til Avantgarden, men standsedes af den ved en Officeer overbragte Melding, at den var afskaaret og Skoven i sammes Ryg besat af Fjenden. En øieblikkeligt afsendt Ordre til Avantgarden at slaae sig igjennem naaede ikke til denne, hvorimod Reserve=Husareskadronen (Ritmester Hegermann Lindencrone) efter et dristigt Gjennemhug stødte til Hovedkorpset ved Haderslev. Da ingen videre Underretning for Avantgarden indløb, da Kavalleriet alt var i fuld Retrait og derved Hovedkorpsets høire Fløi exponeret, da den endvidere af Meldingen, modtagen Dagen forud fra paalidelig Haand, maa have været anseet for afgjort, at det var Wrangel selv, der med sit hele Korps havde omgaaet Avantgarden, tiltraadtes Kl. 5 1/2 Tilbagetoget fra Haderslev til Kolding. Den Styrke, der har omgaaet - ikke overrumplet – en Deel af Avantgarden, har viist sig langtfra at være saa betydelig, som det havde været antaget, hvorfor ogsaa de forskjellige Afdelinger, efter flere, tildeels hæftige, Smaatræfninger, ad forskjellige Veie ere stødte til Hovedstyrken i Kolding. Tabet af Saarede, Faldne og Savnede er derfor tilsammen kun angivet til 73 Mand, – hvoraf flere endnu uden Tvivl efterhaanden vil komme tilstede – samt i Kanon, uden Bespænding og Ladetøi, der bjergedes, og 2 Ammunitionsvogne. Jblandt de Savnede befinde sig Lieutenant Kjær af Husarerne og frivillig Husar, Hofjunker During. Om Fiendernes Tab kan Jntet angives. De fjernede sig, som de vare komne, paa Vogne, af hvilke man ved Rødekro har talt circa 150, hver med en halv Snees Mennesker, deriblandt angives 14 at have været fyldte med Saarede. W. O. W. Lehmann. Det høire Flankekorps skal have faaet Forstærkninger, man mener, at Generalmajor Bülow vil afløse Oberst Juel som Kommander for ovennævnte Korps.
Ribe Stifts Adresseaviser, 1848-06-16
J Provindsaviserne findes adskillige private Efterretninger fra Kolding; vi udhæve deraf efter Veile, Av. Paa Grund af levende Hegn kunde Husarerne ikke komme frem, førend de med Pallasken havde overhugget Podningen, men da skal der ogsaa være forefaldet et betydeligt Myrderi blandt Friskarerne; de raabte Pardon og flyede, sagde Husarerne, men der var ingen Tid at give dem den og tage dem med, derfor maatte vi hugge dem nede, Nogle Husarer bleve afskaarne, og maatte, for at redde sig, lade 14 Heste løbe, Ridetøiet fik de dog med og kom i Aarosund ombord i Dampskibet "Odin, som har bragt dem hertil. Hestene ere ogsaa nu komne tilveie, 2 Bønder, som havde fanget dem paa Marken, kom hertil med dem. - En udmærket lille Afdeling af Herregaardskytterne, 14 i Tallet, som kunde skyde fra Hestene, hvis fornødent gjordes, blev det tilligemed 6 Husarer overdraget at bringe et Bud fra Generalmajor Schleppegrell i det Sundevedske til Oberst Juel. J Tirsdags Aftes Kl. 8 kom disse efter 5 Miles Ridt, hvor de ofte kun vare faa Bøsseskud fra de Fiendtlige, lykkelig til Apenrade. Da Hestene vare meget medtagne, maatte de gjøre Holdt til Kl. 11, hvorpaa de atter begave dem paa Reisen og slap lykkelig hertil, uagtet nogle fjendtlige Husarer, der havde faaet Underretning om deres Nærværelse, vare dem saa nær, at de droge ind af Byens søndre Port, da Vore droge ud af den nordre. Jblandt disse Herregaardskytter befinder sig En, der har været under den polske Frihedskamp.
Ribe Stifts Adresseaviser, 1848-06-16
(Af et Brev fra en norsk Frivillig ved Armeen af 7. Junii.) - - Det var en stolt Følelse, som maatte vækkes hos enhver Nordbo, ved at see den Kraft, hvormed de Danske forsvarede sig imod Overfaldet af den overlegne Fjende iforgaars, men især ved at høre den Jubel, hvormed de stormede frem igjen og kastede de overmodige Tydskere tilbage.
Ribe Stifts Adresseaviser, 1848-06-16
Denne Dag er vist en af de skjønneste i Nordens nyere Krigshistorie. Jeg saae Officererne gaae frem i Spidsen, smilende og opmuntrende, som der ikke var Tale om at gaae Døden imøde, og Soldaterne spøgede midt under det fjendtlige Artilleries Kugleregn. Ved Dyppel var det især Garden, der udmærkede sig, hvorfor den ogsaa nyder almindelig Anerkjendelse; syngende den tappre Landsoldat stormede den løs med Bayonnetten. Ja, med en saa hellig Ret, med saa brave Tropper og tilstrækkelig Hjælp af Eders nordiske Brødre, maa Danmark tilsidst vinde Seir, og da er Nordens Sag vundet med det samme. At døe i Kampen for den er skjønt, men hvo vil ikke gjerne opleve den gryende Morgenrøde. Paa Kong Oscar hviler der nu et stort Ansvar, hvis han tøver, vakler eller forsager . . . .
Ribe Stifts Adresseaviser, 1848-06-16
Jeg er desværre i Uvished om min Landsmands, den brave Løvenskjolds Skjæbne. Om Morgenen havde han drømt, at han blev saaret og fangen; og hans Drøm blev opfyldt. Et Par Minutter, efter at han havde skudt en Preusser, og udtrykt sin Glæde derover ved at viste med sit Tørklæde, blev han, ligesom til Hævn derfor, truffen, hans Kapitain troer i Underlivet, Andre sige i Laaret. Nok, han vaklede, efter at være bleven saaret, endnu et halvthundrede Skridt, og tillod ikke Soldaterne at bære ham bort, men opfordrede dem til i det Sted at blive ved at at slaae paa Tydskerne. Løvenskjold havde næsten et eventyrligt Mod og var saa varmt begeistret for denne Sag, at jeg her i Krigen fandt ham høist elskværdig. – General Schleppegrell er i høi Grad el skeet og afholdt af Tropperne, og har vistnok ogsaa lagt en ualmindelig Dygtighed for Dagen i de 2 sidste Træfninger, ligesom han vover sig ind i Jlden med en mageløs Koldblodighed og Munterhed. Da han skulde ud i Slaget forgaars, maatte han vente lidt paa sin Hest, og strax gav han sig til at synge en Vise. (Aalb. Av.)
Ribe Stifts Adresseaviser, 1848-06-16
Den russiske Storfyrst Constantin har under sit Ophold i Kbhavn og i Anledning af sin Nærværelse i det kongl. Theater den 31. Mai, hvorpaa der just blev givet en Forestilling til Jndtægt for de i Krigen Saarede og de Faldnes Efterladte, ladet igjennem den russiske Keisers Gesandt, tilstille Theaterchefen, Overhofmarschal Levetzau, 100 Ducater, for at tilføies det øvrige Jndkomne til det ommeldte veldædige Øiemed.
Ribe Stifts Adresseaviser, 1848-06-16
Jblandt de svenske Tropper, som ile til Danmarks Hjælp, befinde sig ogsaa to af Broderrigets anseete Videnskabsmænd, Præsten Mellin og den som Digter, bekjendte Psendonym "Oncle Adamt, Dr. Wetter berg, der er Overlæge ved et af de østgothiske Regimenter. Mellin, som er Regimentspræst ved Sven Livgarde, holdt i Malm den 1. dennes for den der forsamlede Troppestyrke under aaben Himmel en Prædiken, der ogsaa bivaanedes af andre talrige Tilhørere. (Aarh. A.)
Ribe Stifts Adresseaviser, 1848-06-16
Fra Gotheborg mældes i Berl. T., at 568 Mand den 11. de med Skibet "Vodan, bugseret af Valdemark, derfra skulde afgaae til Fyen.
Ribe Stifts Adresseaviser, 1848-06-16
J Mandags afgik fra Kbhavn flere Transportskibe, bugserede af Dampskibene Valdemar og Skirner, til Sverrig. Vi kunne altsaa snart vente flere Tropper til Øerne. (B. T.)¬
Ribe Stifts Adresseaviser, 1848-06-16
J Løverdags Morges, hedder det i Helsingørs Av.
Ribe Stifts Adresseaviser, 1848-06-16
af 10. de, ankom her paa Rheden sydfra en preussisk Skonnert "Paraguaye, som lagde sig selv under Vagtskibets Kanoner; ved dens Afgang fra Memel var man forvisset og Fred og ingen Fare. Flere preussiske Skibe skulle, efter Forlydende kunne ventes sammestedsfra.
Ribe Stifts Adresseaviser, 1848-06-16
Da den norske Korvet Nordstjernen nylig viste sig i Kielerbugt, blev der skudt paa den, uden dog at gjøre den nogen Skade. Man antager, at denne Omstændighed vil faae en ikke ringe Betydning ved Krigens Udvikling. "Thetis, har udenfor Elben atter optaget nogle Hamborger Skibe, blandt hvilke 6 Blankenesere.
Ribe Stifts Adresseaviser, 1848-06-16
Den russiske Fregat Pallas", som var paa Kjøbenhavns Rhed med Storfyrst Constantin ombord, skal have taget Plads udenfor Kielerfjord ved Siden af Galathea, og dette maa vel ansees som et Forbud paa, at den forventede russiske Flaade vil gaae samme Vei. Senere er et andet russisk Dampskib og flere andre Skibe ankomne ved Kielerfjorden. (Khvsp.)
Ribe Stifts Adresseaviser, 1848-06-16
Den 11. de, ankom Lægerne Thune og Feveile fra Slesvig, hvor de havde været fangne. De vilde vide, at Fienderne den 5. de havde mistet 400 Døde og Saarede, 25 Officerer, hvoriblandt en General.
Ribe Stifts Adresseaviser, 1848-06-16
(Fyens A.)
Ribe Stifts Adresseaviser, 1848-06-16
Major v. Tann kommanderer nu umiddelbart under Wrangel et af alle de tidligere sammensat Frikorps paa 1200 Mand. – J Kiel celebreredes Kongen af Hannovers Fødselsdag derved, at de hannoveranske Soldater med blanke Vaaben pryglede Kiels Borgere og saarede 3 af dem. - Beseler skal have bragt trost reiche Zusage, fra det politiske Kandestøberselskab i Frankfurt. – J Flensborg gik det Rygte, at en preussisk Koureer havde bragt Wrangel Ordre til at rykke frem igien. - Den danske Parlamentær (enMarineofficeer), som var hos Wrangel i Flensborg, skal have mældt Generalen, at man i Tilfælde af et Bombardement fra dansk Side vil varsle en Time i Forveien, for at de Syge i Lazaretherne kunne bringes i Sikkerhed.
Ribe Stifts Adresseaviser, 1848-06-16
Til "Magdeburger 3. meddeler en Korrespondent fra Berlin, at Hannover og de mindre med Danmark krigførende Stater ganske sikkert ere i Begreb med, hver for sig at affinde sig med denne Stat. Det preussiske Ministerium har optaget de respektive Regeringers Meddelelse desangaaende med stor Kulde, og Sagen selv ligger under Forbundsdagens Paadømmelse. Vi kunne ikke Andet – vedbliver samme Blad – end paa det Alvorligste fordre, at disse Regeringer, som i foreliggende Tilfælde have handlet saa egenmægtigt, maae paa det Strængeste blive dragne til Ansvar.